Meic Pierce

**Meic Pierce** yw un o gymeriadau hirhoedlog y cwm, yn ymddangos rhwng 1975 a 1994, ac yna am ail gyfnod rhwng 1999-2015. Chwaraeir y rhan gan Gareth Lewis.

### Cyraedd Cwmderi

Fel ffotograffydd ifanc o Ynys Môn, wedi bod yn gweithio yn Llundain cyflwynwyd Meic Pierce i drigolion Cwmderi yn 1975. O fewn dim dechrodd glosio tuagat Sabrina Harries (Gillian Elisa) ond un byr bu'r berthynas gan i Meic gael ei garcharu am ddwyn arian o'r Swyddfa Bost.

Dychwelodd i'r cwm y flyddyn ganlynol ond ni chafodd fawr o groeso. Yn wir, ar y dechrau, amheuwyd mai ef oedd yn gyfrifol am anfon llythyrau dienw i rai o'r trigolion.

### Y Caffi

Cafodd waith yn nghaffi Clare Leyshon (Margaret John). Ei iddo gael ei gyhuddo wrth i arian fynd ar goll, llwyddodd Meic i droi dalen newydd pan symudodd y teulu Leyshon i'r canolbarth a daeth Meic i redeg y caffi.

Ceisiodd Meic ailgychwyn ei berthynas â Sabrina, ond amharod iawn oedd hi. Cafodd Meic ei frifo pan ddechreuodd hi ganlyn Jac Daniels.

Yn 1977 wedi i Meic ddrechrau cael rhyw fath o drefn ar ei fywyd cyrhaeddodd Nansi Furlong, ei gyn wraig, a'i gyhuddo o beidio â chyfrannu'n ariannol tuag at gadw eu plenyn, Kevin Powell. Cafodd Kevin ei fabwysiadu gan deulu cefnog yn Nolgellau pan fethodd Maic a Nansi ei fagu.

Creodd Meic fwy o helynt wrth iddo wneud cinio Nadolig i drigolion Brynawelon - aeth bron pawb yn sâl gyda gwenwyn bwyd. Darganfuwyd yn ddiweddarach mai Maggie Post oedd wedi gwerthu hen stoc iddo.

Daeth y caffi’n ganolbwynt bywyd Meic a chafodd o a’i gwsmeriaid lawer iawn o sbort yno. Yn y fflat enwog uwchben y caffi, bu rhai o ffrindiau gorau Meic yn cyd-letya gydag ef, yn eu plith Edgar Sutton a Derek Jones.

Dychwelodd Nansi i Gwmderi unwaith eto yn 1980 ond ni chafodd fawr o groeso gan Meic. Roedd hi'n llawn straeon trist am Kevin, eu mab, ond sylweddolodd Agnes Spottelli ei bod yn rhaffu celwyddau. Er mawr siom i Meic, fodd bynnag, roedd Nansi'n bwriadu aros yng Nghwmderi a chafodd swydd fel glanhawraid ym Mrynawelon.

Dechreuodd Meic, Edgar a Kevin Probert ymhél a busnes kissograms a bu Meic am gyfnod hefyd yn rhedeg busnes gwerthu cwn poeth mewn partneriaeth â Denzil Rees, ond methiant fu’r fenter honno wrth i griw o ffermwyr ifanc foelyd eu fan.

### Sbort

Os oedd sbort i’w gael roedd Meic yn ei ganol. Roedd yn enwog fel tynnwr coes ac fel merchetwr hefyd, neu’n hytrach fel merchetwr aflwyddianus.

Bu’n trio’i lwc gyda sawl un - yn arbennig y merched ifanc fu’n gweithio iddo, megis Karen, Kirstie a Sandra. Bu ond y dim iddo ef a Meira Ellis ddechrau gweld ei gilydd o ddifrif ond aeth pethau o chwith pan orfodwyd Meira i fyw yn y fflat am sbel.

### Callio

Cariad mawr Meic yn ei gyfnod gyntaf yn Nghwmderi oedd Olwen Parry. Ar ôl dechrau ei chanlyn hi, dechreuodd Meic newid. O’r diwedd, dechreuodd gallio ac ymddwyn yn aeddfed - ond chwalwyd byd Meic yn haf 1994 pan ddychwelodd Olwen at ei gwr, Alex. Diflannodd Meic o Gwmderi ac aeth wythnosau heibio cyn iddo gysylltu â Derek i ddweud ei fod wedi dychwelyd i Ynys Môn a’i fod yn bwriadu agor caffi yno.

### Dychwelyd

Pan ddychwelodd i Gwmderi yn 1999, ychywdig iawn a wyddai Meic y byddai cysgod ei orffennol yn newid ei fywyd er gwell. Cyrhaeddodd Anita y pentref a chyhoeddodd mai Meic oedd tad Darren Howarth, yn dilyn eu perthynas flynyddoedd ynghynt. Fe ddotiodd Meic ar ei fab ac symudodd yn ôl i'r ardal yn fwy parhaol.

Bu'n rhedeg cwmni tacsi Deri Deithio a rhentu'r Sosban Chips gan Cassie a tipyn wrth dipyn closiodd at Anita unwaith eto a piododd y ddau a cymryd drosodd Y Deri Arms.

Profodd y ddau alar dwys pan fu farw eu babi bach, Eira Pierce, yn dilyn damwain car.

Daeth Kevin, ei fab gyda Nansi, hefyd yn ôl i'w fywyd pan oedd yn oedolyn, a bu yn gymorth mawr i Meic pan ddarganfu'r affêr rhwng Colin Evans ag Anita a phenderfynnu cael ysgariad.

Ond un o'r penderfyniadau anoddaf a wnaeth Meic erioed oedd hysbysu'r heddlu fod Kevin wedi treisio Sheryl. Dedfrydwyd Kevin i garchar, a gadael Meic mewn gwewyr llwyr,

Wedi i Kevin gael ei garcharu dychwelodd Meic at ei wreiddiau i gyd-redeg y caffi gyda Debbie, gwraig Kevin. Er iddyn nhw dreulio cyfnod hir fel gelynion pennaf closiodd y ddau a daeth fel sioc i'r trigolion pan gychwynodd y ddau berthynas.

Bu Meic yn ddigon ffeind i gynnig lloches i Anita wedi i'w pherthynas hi a Moc Thomas fynd yn fradach a bu'r ddau yn cyd-fyw yn weddol yn Rhif 10 gyda'i gilydd.

### Cancr

Daeth plentyn arall i fywyd Meic pan gyrhaeddodd Gabriella Gonzalez Cwmderi. Roedd y ferch wedi cael ei magu ym Mhatagonia ac roedd wedi dod i Gwmderi i cwhilio am ei thad yn dilyn marwolaeth ei mam, Mair James. Roedd Meic yn hapus i ddod i adnabod ei ferch ond roedd newyddion drwg ar y gorwel.

Cafodd Meic wybod bod cancr terfynnol arno. Daeth a'i berthynas a Debbie i ben gan nod oedd am iddi hi orfod edrych ar ei ôl. Wedi i Anita ddarganfod y gwir am y salwch closion nhw unwaith eto a penderfynodd y ddau ailbirodi. Yn y diwedd roedd Meic yn rhy sâl a ni aeth y seremoni yn ei flaen.

### Marwolaeth

A Meic yn benderfynnol o beidio fod yn faich ar neb, gadawodd am Batagonia gyda Gabriella heb ddweud wrth unrhyw un, a dyna lle bu farw rai misoedd yn ddiweddarach.

Wedi i Meic farw cafodd ei losgi yn yr Ariannin a daeth Gabriella a'r llwch yn ôl i Gwmderi. Roedd Anita yn film ofnadwy fod y penderfyniadau yma wedi cael eu cymryd heb iddi gael ei chynnwys. Llwyddodd hithau, Nansi a Gabriella i roi ei teimladau tuagat eu gillydd i'r neillty a gwasgwarwyd y llwch ger pont Britannia.